# Bates Motel

Bates Motel és una sèrie de televisió estatunidenca de terror psicològic i drama que es va emetre del 18 de març del 2013 al 24 d'abril del 2017. Va ser creada per Carlton Cuse, Kerry Ehrin i Anthony Cipriano, i produïda per Universal Television i American Genre per al canal A&E.
La sèrie és una preqüela contemporània i una nova versió de la pel·lícula del 1960 Psicosi, d'Alfred Hitchcock (basada en la novel·la homònima de Robert Bloch). Narra la vida de Norman Bates (Freddie Highmore) i la seva mare, Norma Bates (Vera Farmiga) abans dels esdeveniments de la pel·lícula, tot i que en un poble diferent, fictici (White Pine Bay, Oregon, a diferència de Fairvale, Califòrnia) i ambientada en l'actualitat. La història comença a Arizona amb la mort del marit de la Norma, fet que porta la mare a comprar un motel en un poble de costa d'Oregon perquè el seu fill i ella puguin començar una nova vida. Temporades posteriors se centren en la perillosa evolució de la malaltia mental d'en Norman, i en els esforços de la Norma per protegir el seu fill. La trama de Bates Motel ignora la línia temporal de les seqüeles de la pel·lícula original i proporciona versions alternatives de molts dels personatges i dels fets. La producció es va gravar majoritàriament als voltants de Vancouver, al Canadà.
Els actors protagonistes de la sèrie van rebre bones crítiques: Vera Farmiga va rebre una nominació als premis Primetime Emmy i va guanyar un premi Saturn com a millor actriu de televisió. Bates Motel també va guanyar tres premis People's Choice per a millor sèrie per cable i millor actriu (Farmiga) i actor (Highmore) de televisió per cable.

## Personatges

| Actor | Personatge | Temporades | Temporades | Temporades | Temporades | Temporades |
| Actor | Personatge | 1 | 2 | 3 | 4 | 5 |
| Vera Farmiga | Norma Bates | Principal | Principal | Principal | Principal | Principal |
| Freddie Highmore | Norman Bates | Principal | Principal | Principal | Principal | Principal |
| Max Thieriot | Dylan Massett | Principal | Principal | Principal | Principal | Principal |
| Olivia Cooke | Emma Decody | Principal | Principal | Principal | Principal | Principal |
| Nicola Peltz | Bradley Martin | Principal | Recurrent | Recurrent | | |
| Nestor Carbonell | Sheriff Alex Romero | Recurrent | Principal | Principal | Principal | Principal |
| Kenny Johnson | Caleb Calhoun | | Convidat | Principal | Convidat | Convidat |

## Episodis

| Temporada | Temporada | Episodis | Estrena original | Estrena original |
| Temporada | Temporada | Episodis | Inici | Final |
| | 1 | 10 | 18 de març de 2013 (18-03-2013) | 20 de maig de 2013 (20-05-2013) |
| | 2 | 10 | 3 de març de 2014 (3-03-2014) | 5 de maig de 2014 (5-05-2014) |
| | 3 | 10 | 9 de març de 2015 (9-03-2015) | 11 de maig de 2015 (11-05-2015) |
| | 4 | 10 | 7 de març de 2016 (7-03-2016) | 16 de maig de 2016 (16-05-2016) |
| | 5 | 10 | 20 de febrer de 2017 (20-02-2017) | 24 d'abril de 2017 (24-04-2017) |

## Referències

* ↑ «A&E Network to Premiere New Original Scripted Drama Series 'Bates Motel' on Monday, March 18 at 10PM ET/PT». [Consulta: 4 gener 2013].
* ↑ Langmann, Kurt. «'Psycho' prequel shot in Aldergrove». Arxivat de l'original el 21 d’octubre 2012. [Consulta: 2 gener 2013].
* ↑ «BATES MOTEL Set in Aldergrove is Spitting Image of Alfred Hitchcock's Set in Psycho – Updated». Arxivat de l'original el 27 de novembre 2012. [Consulta: 2 gener 2013].
* 1 2 «A&E Network Orders 'Bates Motel' to Series», 02-07-2012. Arxivat de l'original el 6 d'octubre 2013. [Consulta: 19 novembre 2012].
* ↑ McNamara, Mary. «Review: 'Bates Motel' a twisty, moody modern prequel to 'Psycho'.», 18-03-2013. Arxivat de l'original el 27 abril 2013. [Consulta: 19 novembre 2012].
* ↑ Danzis, Alan. «'Bates Motel': An Intriguing Contemporary Prequel To 'Psycho'», 18-03-2013. Arxivat de l'original el 22 de març 2013. [Consulta: 16 abril 2013].
* ↑ Stanley, Alessandra. «Mother, as She Lives and Breathes», 17-03-2013. Arxivat de l'original el 24 juny 2013.
* ↑ Garvin, Glenn. «Tension builds in The Lake, but dies at the Bates Motel», 17-03-2013. Arxivat de l'original el 21 octubre 2013.